Malabo

Malabo je stolica a najwjetše město Ekwatorialneje Gineje w Africe. Nadeńdźe so při sewjernym pobrjohu kupy Bioko w Ginejskim golfu a ma něhdźe 190.000 wobydlerjow. Malabo je wažne stejišćo wudobywanja a předźěłanja zemskeho wolija w zapadnej Africe.

 Stawizny 
Sydlišćo je so w lěće 1827 pod mjenom Port Clarence wot britiskich kolonialistow załožiło a so najprjedy jako namórniske zepěranišćo wužiwało. Jako přińdźe kupa Bioko 1843 zaso pod španiske knjejstwo, bu město na Santa Isabel přemjenowane. Ze španiskeje kolonialneje doby su so wjele twarjenjow hač do dźensnišeho wobchowali, kaž na přikład w lěće 1916 dotwarjena katedrala kaž tež prezidentowy palast při naměsće Plaza de la Independencia.

W lěće 1969 sta so Santa Isabel ze stolicu noweho stata Ekwatorialneje Gineje a dósta 1973 swoje dźensniše mjeno Malabo 

 Wotkaz 

Kategorija:Stolica w Africe
Kategorija:Sydlišćo z mórskim přistawom
Kategorija:Sydlišćo při Atlantiskim oceanje
Kategorija:Załožene 1827